Vera Micaelsen

Vera Micaelsen (født 4. desember 1974, død 28. oktober 2018) var en norsk programleder, forfatter og filmmedarbeider.

Karriere 
Micaelsen arbeidet tolv år i NRK. Der var hun programleder for blant annet Jubalong, Holger Nielsens Metode, VeraVera, Rugekassa og Go’ elg. Hun arbeidet ellers med fredags- og lørdagsunderholdning, dokumentarer og andre barne- og ungdomsprogram i radio og fjernsyn. Hun var også fast spaltist i Aftenposten Junior.

Micaelsen skrev flere bøker for og om barn. Hun debuterte som ungdomsbokforfatter med boka Hyperpubertet på Aschehoug forlag i 2013. Hun var ansatt som langfilmkonsulent i Norsk filmfond. Hun var ansatt som seniorrådgiver i Den kulturelle skolesekken.

I februar 2014 fikk Micaelsen diagnosen livmorhalskreft med spredning. Hun fikk strålebehandling som tilsynelatende var vellykket, men kreften kom tilbake høsten 2017.

Bokutgivelser 
 2003: 1000 ting å gjøre sammen med barna (delvis illustrert av forfatteren selv)
 2005: På månen spiser de kameler - filosofi for barn
 2008: Supermamma monstermamma - historier om familiekaos og småbarnsliv
 2009: Kua som falt ned fra himmelen - forunderlige fortellinger fra virkeligheten
 2011: Å klemme fingeren i døra - en bok om følelser 
 2013: Hyperpubertet
 2014: Discosatan

Referanser

Kilder 
 Presentasjon av Vera Micaelsen i Forfatterkatalogen på Forfattersentrums nettsider

Eksterne lenker 
 
 Et tilbakeblikk på Vera Micaelsens TV-karriere hos NRK
 

Programledere for NRK
Norske sakprosaforfattere
Norske barnebokforfattere
Personer fra Oslo